  vk.com (Дом Дружбы народов / Калыкъёслэн Эшъяськон юртсы) Анжелика Тихонова корреспондент 14-тӥ толшоре Ижкарын Калыкъёслэн эшъяськон юртазы «К нам стучится Новый год» йӧскалыккуспо ужрад (6+) ортчоз. Выль арез пумитаны шаерамы улӥсь калыкъёслэн лулчеберетъя йӧскалык огазеяськонъёсынызы кивалтӥсьёс но азьветлӥсьёс но элькунамы дышетскись кунгож сьӧрысь вуэм студентъёс люкаськозы. Со сярысь элькун тӧролэн но кивалтэтлэн пресс-службазы ивортӥз. Куноос понна концерт пуктозы но шудон программа ортчытозы. Со сяна, соос асьсэос творческой номеръёссэс возьматозы но йӧскалык дӥсьёсынызы, сиён-юонъёсынызы тодматозы. Ужрад 18 часын кутскоз. Пусъём, элькунамы улӥсь калыкъёсыз люкаса Выль арез пусъён сям 2008-тӥ арын, Удмуртиын Калыкъёслэн эшъяськон юртсы усьтӥськем дырысен, кылдӥз. Ужрад пӧртэм калыкъёслы ог-огенызы, лулчеберетэнызы тодматскыны, эшлыко кусыпъёс кылдытыны юрттэ. Тегъёс: Удмуртия Выльар Ижкар Калыкъёслэнэшъяськонюртсы  